Omnibus presentes litteras inspecturis. H..... decanus, G..... archidiaconus Autissiodorensis, Michaël archidiaconus in eadem ecclesia, Stephanus succentor, Odo Isambardi, Anselmus de Malliaco, Guillelmus de Noa, Felix de Trecis, Petrus de Gessia, Petrus de Apponiaco, Joannes Pedis-Negris, presbyteri, Obertus de Virziliaco, Odo de Salone, Stephanus sacrista, Henricus de Nivernis, Jacobus de Jofeinval, Regnaudus de Mimochiis, Hugo de Charitate, diaconi, Gaufridus Cacabi, Petrus Viarii, Hugo de Acrivilla, Hugo de Tiangulo, Hugo de Sancto-Gengulpho, Vincentius de Mena, Girardus de Villa-super-Arciam, Andreas de Divione, Odo de Pontengiaco, et Simon de Trecis, subdiaconi, canonici predicte Autissiodorensis ecclesie, salutem in Domino. Notum facimus quod nos publice recognoscimus diem jovis post instans festum Nativitatis Domini assignatam esse in capitulo nostro ad tractandum de futuri electione Pontificis et ad eligendum seu providendum ecclesie nostre vacanti, ad presens, per translationem factam de reverendo patre E...., Dei gratia, quondam episcopo nostro, promoto nuper seu assumpto in cardinalem episcopum Prenestinum, de persona idonea in episcopum et pastorem. In cujus rei testimonium presentibus litteris sigilla nostra per ordinem duximus apponenda. Datum die veneris post festum omnium Sanctorum, anno Domini millesimo ducentesimo sexagesimo octavo.